জানা যায়, রবিবার সরিষাবাড়ি উপজেলার ৪০টি প্রাথমিক বিদ্যালয়ের দপ্তরি কাম নৈশপ্রহরী পদে নিয়োগ পরীক্ষা ছিল। ৪০টি দপ্তরি পদের মধ্যে ১৩টি পদে নিয়োগ দেয়ার দাবি ছিল সাবেক সাংসদের। সকাল ১০টায় নিয়োগ পরীক্ষা শুরু হওয়ার আগ মুহূর্তে সাবেক সাংসদের সমর্থক উপজেলা যুবলীগের সভাপতি আশরাফুল ইসলাম আশরাফ একদল ক্যাডার নিয়ে সেখানে হামলা চালান বলে অভিযোগ প্রত্যক্ষদর্শীদের। তারা সাবেক এমপির তালিকা অনুযায়ী নিয়োগ দেয়া না হলে কোনো পরীক্ষা হবে না বলে হুমকি দেন।এসময় উপজেলা নির্বাহী কর্মকর্তার কক্ষে উপস্থিত সাংবাদিকদের চলে যেতে বলেন তারা। সাংবাদিকরা পেশাগত দায়িত্ব পালনের স্বার্থে অবস্থান করলে ক্ষিপ্ত হয়ে তারা সাংবাদিকদের ওপর হামলা করেন।